વડાપ્રધાનના નિવેદન બાદ ભાજપના પ્રવક્તા સંબિત પાત્રાએ એક પ્રેસ કોન્ફરન્સમાં જણાવ્યું કે, અફઝલ ગુરૂને ફાંસી આપ્યા બાદ વર્ષ 2013માં સલમાન નિઝામીએ ટ્વીટ કર્યુ હતું કે, ‘તુમ કિતને અફઝલ મારોગે, હર ઘર સે અઝફલ નિકલેગા.' ત્યારે બીજી તરફ કોંગ્રેસના વરિષ્ઠ નેતા રાજીવ શુક્લાએ તો સલમાન નિઝામીને ઓળખવાનો જ ઈન્કાર કરી દીધો છે. દિલ્હીમાં આયોજીત એક પ્રેસ કોન્ફરન્સમાં રાજીવ શુક્લાએ કહ્યું કે, "સલમાન નિઝામી કોને છે? તેને અમે ઓળખતા નથી. તે કોંગ્રેસ પક્ષના કોઈપણ પદ પર નથી. અમે પણ કહી શકીએ છે કે ભાજપના ફલાણા રામલાલ નામના કોઈ ભાઈએ અમારા વિરોધમાં કંઈક કહ્યું હતું."